CELEX: 62022CN0050
Language: fi
Date: 2022-01-25 00:00:00
Title: Asia C-50/22: Ennakkoratkaisupyyntö, jonka Cour d’appel de Paris (Ranska) on esittänyt 25.1.2022 – SOGEFINANCEMENT v. RW ja UV

10.5.2022   
            
            
               FI
            
            
               Euroopan unionin virallinen lehti
            
            
               C 191/12
            
         
      Ennakkoratkaisupyyntö, jonka Cour d’appel de Paris (Ranska) on esittänyt 25.1.2022 – SOGEFINANCEMENT v. RW ja UV
      (Asia C-50/22)
      (2022/C 191/16)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour d’appel de Paris
      
         Pääasian asianosaiset
      
      
         Kantaja: SOGEFINANCEMENT
      
         Vastaajat: RW ja UV
      
         Ennakkoratkaisukysymykset
      
      
                  1)
               
               
                  Kun otetaan huomioon oikeusvarmuuden periaate ja jäsenvaltioiden menettelyllisen itsemääräämisoikeuden periaate, onko direktiivin 2008/48/EY (1) 23 artiklassa säädetty seuraamusten tehokkuutta koskeva periaate esteenä sille, että tuomioistuin ei voi viran puolesta ottaa huomioon kansallisen lain säännöstä, joka perustuu kyseisen direktiivin 14 artiklassa säädettyyn ja jonka rikkomisen seuraamukseksi on kansallisessa oikeudessa säädetty sopimuksen pätemättömyys, kuluttajalle varatun viisivuotisen vanhentumisajan jälkeen, jonka päätyttyä kuluttaja ei enää voi kanteella tai vastavaatimuksena vaatia luottosopimuksen toteamista pätemättömäksi?
               
            
                  2)
               
               
                  Kun otetaan huomioon oikeusvarmuuden periaate, jäsenvaltioiden menettelyllisen itsemääräämisoikeuden periaate ja määräämisperiaate, onko direktiivin 2008/48 23 artiklassa säädetty seuraamusten tehokkuutta koskeva periaate esteenä sille, että tuomioistuin ei voi todeta luottosopimusta pätemättömäksi, kun se on viran puolesta tuonut esiin kansallisen säännöksen, joka perustuu kyseisen direktiivin 14 artiklassa säädettyyn, tilanteessa, jossa kuluttaja ei ole vaatinut tai edes hyväksynyt sopimuksen toteamista pätemättömäksi?
               
            
         (1)  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annettu Euroopan parlamentin ja neuvoston direktiivi 2008/48/EY (EUVL 2008, L 133, s. 66).